*Kangerlummi sermilimmi uumasorpassuit*

Ilinniartitsisumut ilitsersuut

Atuartunut akullernut

# PULAARNERMI ATORTUSSAT PILLUGIT

Atortussat saaffiginnittarfimmi tunniunneqassapput. Aamma nammineq anillatsinneqarsinnaapput atuartullu pulaannginneranni piareersartillugit: [pulaarnermi atortussat](https://isfjordscentret.gl/det-rige-liv-ved-isfjorden-mellemtrinnet-2/)

Pulaarnermi atortussat tassaapput

* saqqummersitsinerup sannaata qulaanit isigalugu titartarneqarnera, normullu atorlugit sammisat ataasiakkaat nalunaarsorneqarput.
* atuartunut paasissutissiaq ataaseq atuartullu akissutaannut immersuiffissaq ataaseq
* atuakkamut tassunnga sammisami inissinneqarsimasunut quppernernut innersiissutit. ([Kangerlummi sermilimmi uuma.....](http://isfjordscentret.gl/wp-content/uploads/2022/09/Bilag-3.Detrigeliv.pdf))

# ATUARTITSISSUTIT PIGINNAASAQARFIILLU

Pinngortitalerineq, qimerluuineq kiisalu allattariarsorluni oqalullunilu attaveqatigiinneq.

# ILINNIARNERMI ANGUNIAGASSAT

* Atuartut Kangiani uumasorpassuaqarneranut tunngaviusunik ilisimasaqalissapput – uumasut tamaani uumasut pillugit – aalisakkat uumasullu akornanni sunniivigeqatigiinneq pillugu.
* uumasut ataasiakkaat sunik nerisaqarnerannik immikkut ilisimasaqalissapput. (imaani inuussutissat uiguleriikkuutaat)
* Kangiani inuunermut upernaakkut naggorissisarnerata qanoq pingaaruteqartigineranik ilisimasaqalissapput. (Silap allangorneri)

# ILITSERSUUT

Atuartut minutsini aalajangersimasuni isumaqatigiissutigineqarsimasuni saqqummersitsineq misissorlugu aallartissapput. Misissuereerpata sulisut innersuussinerat naapertorlugu naapiffissami katersussavatit.

Saqqummersitsinerup sannaata qulaanit isigalugu titartarneqarnera eqqartussavarsi tassanilu normu 3 ujassavaat – tassa sikumerngit *Kangerlummi sermilimmi uumarsorpassualimmik* takutitsisut.

Pappiaqqat nassuiassavatit.

* Pappiaqqap paasissutissap saava naatsumik nassuiaatitaqarpoq. Pappiaqqallu tunuani sikuminernut arfiniliusunut ataasiakkaanut apeqqutit marluk allassimapput. Assit ataasiakkaat nalaanni nigaliaqarpoq tungujortumik naqinnertalimmik.Naqinnerit taakku atuartut katitissavaat, taamaalillunilu oqaaseq akuerineqaatissaq pilersillugu. (*isalge*, takuk atuakkami qupperneq 13)
* Akissutinut immersuiffissami atuartut akissutiminnut atatillugu allattuiffissaqarput imaluunniit titartaaffissaqarlutik. Atuakkamut quppernernut innersuutit akissutissanik ujarlernerannut iluaqutaasinnaavoq.

Digitalimik sulinissaq orniginartinneqarpat Kangiata Illorsuata ilikkagassanut isaaffia atorneqarsinnaavoq: [pulaarnermi atortussat](https://isfjordscentret.gl/det-rige-liv-ved-isfjorden-mellemtrinnet-2/).

Maannakkut atuartut normumut 3-mut ingerlassapput. Atuartunut erseqqissavat apeqqutit akissutissarsiorlugit aallartinnginneranni sikumerngit misissoqqissaarnissaat.

Tupigusuutigisaminnik apeqquteqarnissaannik kajumissaassavatit. Atuartut marlukkaarlugit imaluunniit eqimattannguakkuutaarlugit agguarnissaat iluaqutaasinnaavoq.

## Pulaarnerup nalaani/kingorna sikumerngit pillugit suliaqarnermi siunnersuutit

UPERNAAKKUT NAGGORISSISARNERA q. 8-15

Sikuminermi upernaakkut naggorissisarnera qanoq ingerlasarnersoq titartaganngorlugu takutinneqarpoq. Tamanna pillugu atuakkami annertunerusumik atuarsinnaavat.

Atuartut maku pillugit oqaloqatigissavatit:

* sumi inuussutissat naasuaqqallu planktonit annertunersaappat tassungalu suna pissutaava?
* sermip ingerlaarneri naggorissisarneranut qanoq pingaaruteqarpa?
* upernaakkut sikueriartulersarpoq, sikullu ataani pinngortoq *issittup narsaateqarfiatut* taaneqartarpoq. Soormitaava?

ILLEQQAT q. 18 og 20

Illeraq issittumi inuussutissat uiguleriaani pingaaruteqarluinnarpoq. Quaajaatit isaannarmik takuneqarsinnaanngitsut, sikup ataani inuunermut naleqqussarsimasut, nerisarai.

Qeqertarsuup Tuani Kangianilu illeraq orsoqarluartuuvoq taaguuteqarluni *Calanus*.

Atuartut maku pillugit oqaloqatigissavatit:

* imaani *inuussutissat uiguleriiaat* suuppat?
* illeqqap uumasoqatiginni immikkut pingaaruteqassusia
* taaguut *nalleqqussarneq* qanoq isumaqarpa

KINGUPPAK q. 25-26

Kinguppak angutiviaaqqaariarluni arnavianngortarpoq. Ukiut arfinillit siulliit miss. angutiviaasarpoq. Taava tamatuma kingorna suiaassusaa nikittarpoq arnavianngorluni.

Kinguppak aalisakkanut pissuseqatigiiaanut arlalinnut inuussutaavoq pingaarutilik Ilulissanilu aalisarnermi aningaasarsiornermi annertuumik pingaaruteqarluni.

Atuakkami peqquit allat marluk pillugit atuarneqarsinnaapput: *peqquit qaamasartut aamma saattuaq.*

Peqquit mikisut *illeqqanik* taaneqartarput. ”*Immap sikuata ivigaanik killuisartunik*” aamma taaneqartarput.

Atuartut maku pillugit oqaloqatigikkit:

* oqaaseq *hermafrodit* qanoq isumaqarpanersoq
* piffisssaq qanoq sivisutigisoq ingerlareerangat kinnguppat inunnit nerineqarsinnaanngortarnersut
* peqquat allat Qeqertarsuup Tunuani Ilulissallu Kangiani uumasuunersut
* illeqqat sooq immap sikuata ivigaanik killuisartutut taaneqartarnersut

QALERALIK q. 32-37

Qaleralik Ilulissat Kangiani aalisakkani amerlanerpaapput Qeqertarsuullu Tunuaniittuni qaleralinnit pualanerulaarluni. Tamaani Davistrædimi suffisarfimmit takkuteqqaaranngami inuunini naallugu uumasarpoq.

Qaleralik 120 cm-sut angissuseqalersinnaavoq 45-50 kg-nillu oqimaassuseqalersinnaalluni.

Atuakkami aalisakkat marluk allat pillugit atuarneqarsinnaapput: *eqalugaq* aamma *eqalussuaq*.

Atuartut maku pillugit oqaloqatigikkit:

* sooq qaleralik Ilulissat Kangiani pualanerusarnersoq?
* uumasut allat suut Ilulissat Kangiani uumasuunersut?
* eqalussuaq qanoq utoqqaatigilersinnaanersoq? Sooq isigisinnaanngingajappa?

AATAAQ q. 41 og 46

Sikuminermi aataaq piaralik takuneqarsinnaavoq. Puisi inersimasoq taartumik niaqoqarpoq tunualu histip kamippaatut ilusilimmik titartagartaqarpoq. Aamma *aataarsuarmik* taaneqartarpoq.

Aataaq puisit sukkanersaraat. Nunarsuup affaani avannarlermi puisini nalinginnaanerpaavoq tusintilikkuutaarlutillu ataatsimoortarput. Puisip piaraa sikumi inunngortarpoq. Atuakkami puisi alla pillugu atuarsinnaavusi: *natseq*.

Atuartut maku pillugit oqaloqatigikkit:

* puisip piaraata puisillu inersimasup isikkuisa assigiinngissusaat
* puisip piaraa sooq taamak qaqqoritsiginersoq
* ataaq sooq puisini sukkanersaanersoq
* natseq aataamut naleqqiullugu qanoq immikkoortinneqartarnersoq

ARFIVIK q. 49 og 51

Arfivik soqqaliuvoq nunarsuarmilu miluumasuni inuunertunerpaajuvoq. Arfivik illeqqanik pualasuunik uumasuaqqanillu planktoninik inuussuteqarpoq. Arfivik ukiut 200-it sinnerlugit ukioqalersinnaavoq.

Atuakkami arferit allat marluk pillugit atuarsinnaavusi: *qipoqqaq* aamma *qilalugaq qernertaq*.

Atuartut maku pillugit oqaloqatigikkit:

* arfeq soqqalik sunaava?
* allanik arfernik soqqalinnik peqarpa?
* miluumasut suna ilisarnaatigaat?
* imaq sikusimagaangat qanoq arfeq anersaartorsinnaasarpa?
* qipoqqat uumasut akornanni eqqumiinnerpaamik erinarsortarpoq. Qanoq erinarsortarpa?
* qilalukkap qernertap suna ilisarnaatigaa?
* Uumasorujummut sorlermut eqqaanarsinnaava?

## Pulaareernerup kingorna suliassatut siunnersuutit allat

Klassimi ataatsimoorlusi inaarutaasumik eqikkaassaasi, atuartullu eqimattannguakkuutaarlutik akissutitik oqaloqatigissutigissavaat. Eqimattat akissutit pitsaanerpaat toqqassavaat, taakkulu atuaqatiminnut tamanut tusarliutissavaat.

Taaguut *upernaakkut naggorissisarnera* pillugu sammisaqarnersi nangissavarsi naggorissisarneratalu nalaani silaannaap allanngornerata sunniuteqartarnera kiisalu tamatuma Qeqertarsuup Tuanuani Ilulissallu Kangiani pinngortitami ataqatigiinnermut kingunerisartagai eqqartorlugit.

Uumasoqarfinnut allanut isigisarsi annertusissavarsi naleqqiussillusilu.

Kangiata Illorsuata ilikkagassatut isaaffiani *Kangerlummi sermilimmi uumasorpassuit* pillugit suli sammisassaqarpoq.